As 2020 ŉ skoen was …Die paar skoene wat ASOS verkoop Die Britse aanlyn modehandelaar ASOS word deur klante geterg oor ŉ “punk”-tipe Crocs-skoen wat verkoop word met silwerkleure penne, knoppies en ŉ kettinkie. Sommige persone wou weet of dit regtig te koop is. Klante het ASOS geterg oor die paar skoene. “As 2020 ŉ paar skoene was …” het die gebruiker @asbos_sos, wat die spot dryf met modes, op sy Instagram-profiel geskryf. Die swart skoene, wat eksklusief op ASOS verkoop word teen £65 (byna R1 400), word beskryf as die “Bae punk clog in black”. Alhoewel die skoene die gewone Crocs-ontwerp het, trek die punk-bykomstighede beslis die oog. Talle persone het saam geskerts. “Neeeeee … daardie skoen is tog seker nie te koop nie?!” wou een weet. ŉ Paar het egter erken dat hulle nogal van die skoene hou. “Om eerlik te wees, ek sou graag só paar wou hê!” Sou jy só paar skoene koop?